Auditor's report — IVL, period 2011Q1 (reviewed, opinion: adverse)
Auditor firm: KPMG
Signing partner: (นายวินิจ ศิลามงคล)
Signed: 2011-05-18

บริษัท อินโดรามา เวนเจอร์ส จำกัด (มหาชน)

และบริษัทย่อย

งบการเงินระหว่างกาล

และ

รายงานการสอบทานงบการเงินโดยผู้สอบบัญชีรับอนุญาต

สำหรับงวดสามเดือนสิ้นสุดวันที่ 31 มีนาคม 2554

รายงานการสอบทานงบการเงินโดยผู้สอบบัญชีรับอนุญาต

เสนอ  คณะกรรมการบริษัท อินโดรามา เวนเจอร์ส จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 มีนาคม 2554 งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการ  และงบกระแสเงินสดรวมและงบกระแสเงินสดเฉพาะกิจการ สำหรับงวดสามเดือนสิ้นสุดวันเดียวกันของบริษัท อินโดรามา เวนเจอร์ส จำกัด (มหาชน) และบริษัทย่อย และของเฉพาะบริษัท อินโดรามา  เวนเจอร์ส จำกัด (มหาชน) ตามลำดับ  ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้  ส่วนข้าพเจ้าเป็นผู้รับผิดชอบในการรายงานต่องบการเงินดังกล่าวจากผลการสอบทานของข้าพเจ้า ข้าพเจ้าไม่ได้สอบทานงบการเงินของกิจการที่ควบคุมร่วมกันและบริษัทย่อยของกิจการที่ควบคุมร่วมกันซึ่งจัดตั้งขึ้นในเดือนมิถุนายนปี 2553 สำหรับงวดสามเดือนสิ้นสุดวันที่31 มีนาคม 2554 มูลค่าตามบัญชีของเงินลงทุนในกิจการที่ควบคุมร่วมกันในงบแสดงฐานะการเงินรวม ณ วันที่ 31 มีนาคม 2554 มีจำนวน 2,248.4 ล้านบาท และส่วนแบ่งกำไรจากกิจการที่ควบคุมร่วมกันซึ่งบันทึกในงบกำไรขาดทุนรวมมีจำนวน 86.6 ล้านบาท  งบการเงินของกิจการที่ควบคุมร่วมกันและบริษัทย่อยของกิจการที่ควบคุมร่วมกันดังกล่าวสอบทานโดยผู้สอบบัญชีอื่น โดยข้าพเจ้าได้รับรายงานของผู้สอบบัญชีเหล่านั้น และรายงานของข้าพเจ้าในส่วนที่เกี่ยวข้องกับจำนวนเงินของรายการต่างๆ ของกิจการที่ควบคุมร่วมกันและบริษัทย่อยของกิจการที่ควบคุมร่วมกันได้ถือตามรายงานของผู้สอบบัญชีอื่นนั้น งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการ  และงบกระแสเงินสดรวมและงบกระแสเงินสดเฉพาะกิจการ สำหรับงวดสามเดือนสิ้นสุดวันที่ 31 มีนาคม 2553 ของบริษัท อินโดรามา เวนเจอร์ส จำกัด (มหาชน) และบริษัทย่อย และของเฉพาะบริษัท อินโดรามา เวนเจอร์ส จำกัด (มหาชน) ตามลำดับ สอบทานโดยผู้สอบบัญชีอื่น ซึ่งได้เสนอรายงานลงวันที่ 12 พฤษภาคม 2553 ว่าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไป  ตามที่อธิบายไว้ในหมายเหตุประกอบงบการเงินข้อ 2 และ 3 กิจการได้ใช้มาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้ตั้งแต่วันที่ 1 มกราคม 2554 งบการเงินรวมและงบการเงินเฉพาะกิจการสำหรับงวดสามเดือนสิ้นสุดวันที่ 31 มีนาคม 2553 ได้ปรับปรุงใหม่แล้ว ข้าพเจ้าได้สอบทานการปรับปรุงและไม่พบสิ่งที่เป็นเหตุให้เชื่อว่ารายการปรับปรุงดังกล่าวไม่เหมาะสมหรือไม่ถูกต้อง

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงานสอบทาน  เพื่อให้ได้ความเชื่อมั่นอย่างพอประมาณว่า งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่  การสอบทานนี้มีขอบเขตจำกัด  โดยส่วนใหญ่ใช้วิธีการสอบถามบุคลากรของกิจการ และการวิเคราะห์เปรียบเทียบข้อมูลทางการเงิน  จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป  ดังนั้นข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องตามที่ควรในสาระสำคัญตามหลักการบัญชีที่รับรองทั่วไปจากการสอบทานของข้าพเจ้า

โดยมิได้เป็นการแสดงความเห็นอย่างมีเงื่อนไขจากการสอบทานของข้าพเจ้า ข้าพเจ้าขอให้สังเกตเหตุการณ์ดังต่อไปนี้

ตามที่อธิบายไว้ในหมายเหตุประกอบงบการเงินข้อ 4 ในระหว่างงวดสามเดือนสิ้นสุดวันที่ 31 มีนาคม 2554 บริษัทได้ซื้อธุรกิจหลายแห่งซึ่งส่งผลให้กิจการบันทึก ก) กำไรจากการต่อรองราคาซื้อจำนวน 6,522.9 ล้านบาทซึ่งรวมอยู่ในงบกำไรขาดทุนรวมสำหรับงวดสามเดือนสิ้นสุดวันที่ 31 มีนาคม 2554 และ ข) ค่าความนิยมจำนวน 225.2 ล้านบาทซึ่งรวมอยู่ในงบแสดงฐานะการเงินรวม ณ วันที่ 31 มีนาคม 2554 มูลค่ายุติธรรมของธุรกิจที่ซื้อมาเป็นมูลค่าที่ประมาณการโดยอยู่ในระหว่างการรอการประเมินราคาขั้นสุดท้ายจากผู้ประเมินราคาอิสระ ดังนั้น จำนวนกำไรจากการต่อรองราคาซื้อและค่าความนิยมยังไม่กำหนดเป็นที่สิ้นสุดและอาจมีการปรับปรุง ทั้งนี้ ขึ้นอยู่กับผลของการประเมินราคาขั้นสุดท้ายจากผู้ประเมินราคาอิสระและผลของการปันส่วนราคาซื้อ

งบการเงินรวมและงบการเงินเฉพาะกิจการ สำหรับปีสิ้นสุดวันที่ 31 ธันวาคม 2553 ของบริษัท อินโดรามา  เวนเจอร์ส จำกัด (มหาชน) และบริษัทย่อย และของเฉพาะบริษัท อินโดรามา  เวนเจอร์ส จำกัด (มหาชน) ตามลำดับ ตรวจสอบโดยผู้สอบบัญชีอื่น ซึ่งได้แสดงความเห็นอย่างไม่มีเงื่อนไขตามรายงานลงวันที่ 21 กุมภาพันธ์ 2554 ตามที่อธิบายไว้ใน หมายเหตุประกอบงบการเงินข้อ 2 และ 3 กิจการได้ใช้มาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้ตั้งแต่วันที่ 1 มกราคม 2554 งบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม 2553 ได้ปรับปรุงใหม่แล้ว ข้าพเจ้าได้ตรวจสอบรายการปรับปรุงและเห็นว่ามีความเหมาะสมและได้ปรับปรุงโดยถูกต้องแล้ว งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2553 ที่แสดงเปรียบเทียบเป็นส่วนหนึ่งของงบการเงินปรับปรุงใหม่ดังกล่าวข้างต้น

(นายวินิจ ศิลามงคล)

ผู้สอบบัญชีรับอนุญาต

เลขทะเบียน 3378

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

18 พฤษภาคม 2554